### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 15. januar 2020.

### Resumé

Byrådet skal mindst én gang årligt godkende en kvalitetsstandard – dvs. serviceniveau - for rehabilitering, pleje, praktisk hjælp og madservice (§§ 83 og 83a) samt kommunal genoptræning og vedligeholdelsestræning (§ 86) i serviceloven.

Serviceniveauet beskrives i pjecen ”Sammen om et bedre liv”. Den gældende pjece er vedlagt og den udgør samtidig udkastet til næste års pjece.

Serviceniveauet er reelt fastlagt i budgettet for 2020. I forhold til 2019 er de primære ændringer, at der fra 2020 afsættes midler til mere tid i hjemmeplejen. Den ekstra tid skal bruges til at håndtere de pludselige situationer, der opstår i løbet af dagen, samt hos de borgere, der kan have brug for lidt ekstra omsorg.

I forbindelse med overgangen til en ny kontrakt på hjælpemiddelservice forventes der etableret mulighed for, at borgere, pårørende og medarbejdere selv afhente og returnere genbrugshjælpemidler på [adresse].

### Indstilling

Det indstilles

At 1) Serviceniveauet for 2020 på pleje, praktisk hjælp mm. godkendes

### Sagens forløb

05-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-12-2019 Magistraten
Fremsendes til [adresse] med bemærkning, at Magistraten i mødet den 9. december 2019 anbefaler, at byrådet tiltræder Magistratsafdelingen for Sundhed og Omsorgs indstilling af 27. november 2019.
 18-12-2019 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 18. december 2019.
 15-01-2020 Sundheds- og Omsorgsudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

Majken Karlsen ønskede at tilføje, at Enhedslisten vil arbejde for en højere servicestandard.

Ulrike Jessen var forhindret i at deltage i udvalgets behandling af sagen.

 22-01-2020 Aarhus Byråd
Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 15. januar 2020.